Badan Penyelidik Usaha Persiapan Kemerdekaan Indonesia utawa (Jepang: "Dokuritsu Junbi Cosakai" dilafalkaké "Dokuritsu Zyunbi Tyoosakai") iku siji badan kang diwangun déning pamaréntah pendhudhukan balatentara Jepang ing tanggal 29 April 1945 pas dina ambal warsa Kaisar Hirohito. Badan iki diwangun kanggo golèk panyengkuyung bangsa Indonésia kanthi njanjèkaké yèn Jepang bakal mbiyantu prosès kamardikan Indonésia. BPUPKI duwé anggota 63 lan dipangajengi Radjiman Wedyodiningrat lan wakil ketua Hibangase Yosio (wong Jepang) lan R.P. Soeroso.